钦定古今图书集成/明伦汇编/官常典/第591卷 > 汉
## 钦定古今图书集成/明伦汇编/官常典/第591卷 > 汉

汉设水衡都尉，有水司空、都水之属，以掌治水之事。
按《汉书百官表》，“水衡都尉，武帝元鼎二年初置，掌上
林苑，有五丞。属官有上林、均输、御羞、禁圃、辑濯、锺官、
技巧、六厩辨铜九官令丞。又衡官水司空、都水、农仓，
又甘泉上林都水七官长丞皆属焉。上林有八丞、十
二尉，均输四丞，御羞两丞，都水三丞，禁圃两尉，甘泉”
上林四丞。成帝建始二年，省技巧六厩官。王莽改水
衡都尉曰“予虞。”初，御羞上林衡官及铸钱，皆属少府。

〈注〉应劭曰：“古山林之官曰衡，掌诸池苑，故称水衡。”张晏曰：“主都水及上林苑，故曰水衡；主诸官，故曰都；有卒徒武事，故曰尉。”师古曰：“衡，平也，主平其税入。”

都水官多，乃置左右使者以领之。至汉哀帝省使者
官，至东京，凡都水皆罢之，并置河堤谒者。汉之水衡
都尉，本主上林苑。”